CELEX: 32014D0365
Language: da
Date: 2014-06-12 00:00:00
Title: 2014/365/EU: Rådets afgørelse af 12. juni 2014 om den holdning, der skal indtages på Den Europæiske Unions vegne i Det Blandede EØS-Udvalg, til en ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet

18.6.2014   
            
            
               DA
            
            
               Den Europæiske Unions Tidende
            
            
               L 178/14
            
         RÅDETS AFGØRELSE
   af 12. juni 2014
   om den holdning, der skal indtages på Den Europæiske Unions vegne i Det Blandede EØS-Udvalg, til en ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet
   
      (2014/365/EU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
            
         
               (2)
            
            
               I henhold til artikel 98 i EØS-aftalen kan Det Blandede EØS-Udvalg beslutte at ændre bl.a. protokol 30 til EØS-aftalen.
            
         
               (3)
            
            
               Bilag XXI til EØS-aftalen indeholder særlige bestemmelser vedrørende statistikker.
            
         
               (4)
            
            
               EØS' statistiske program 2014-2017 bør bygge på Europa-Parlamentets og Rådets forordning (EU) nr. 99/2013 (3), ændret ved Europa-Parlamentets og Rådets forordning (EU) nr. 1383/2013 (4), og bør omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde.
            
         
               (5)
            
            
               EØS' statistiske program 2003-2007 finder ikke længere anvendelse og bør derfor udgå af EØS-aftalen.
            
         
               (6)
            
            
               Protokol 30 til EØS-aftalen bør ændres for at muliggøre dette udvidede samarbejde fra den 1. januar 2014.
            
         
               (7)
            
            
               Den holdning, som Unionen skal indtage i Det Blandede EØS-Udvalg, bør baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, som på Den Europæiske Unions vegne skal indtages i Det Blandede EØS-udvalg, til den foreslåede ændring af protokol 30 til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 12. juni 2014.
      
         
            På Rådets vegne
         
         Y. MANIATIS
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  Europa-Parlamentets og Rådets forordning (EU) nr. 99/2013 af 15. januar 2013 om det europæiske statistiske program 2013-2017 (EUT L 39 af 9.2.2013, s. 12).
   
      (4)  Europa-Parlamentets og Rådets forordning (EU) nr. 1383/2013 af 17. december 2013 om ændring af forordning (EU) nr. 99/2013 om det europæiske statistiske program 2013-2017 (EUT L 354 af 28.12.2013, s. 84).
   
      UDKAST
      DET BLANDEDE EØS-UDVALGS AFGØRELSE Nr. …/2014
      af
      om ændring af protokol 30 til EØS-aftalen vedrørende særlige bestemmelser om tilrettelæggelsen af samarbejdet på statistikområdet
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  EØS' statistiske program 2014-2017 bør bygge på Europa-Parlamentets og Rådets forordning (EU) nr. 99/2013 (1), ændret ved Europa-Parlamentets og Rådets forordning (EU) nr. 1383/2013 af 17. december 2013 om ændring af forordning (EU) nr. 99/2013 om det europæiske statistiske program 2013-2017 (2), og bør omfatte de programdele, der er nødvendige for at beskrive og overvåge alle relevante økonomiske, sociale og miljømæssige aspekter i Det Europæiske Økonomiske Samarbejdsområde.
               
            
                  (2)
               
               
                  EØS' statistiske program 2003-2007 finder ikke længere anvendelse og bør derfor udgå af EØS-aftalen.
               
            
                  (3)
               
               
                  Protokol 30 til EØS-aftalen bør ændres for at gøre det muligt at gennemføre dette udvidede samarbejde fra den 1. januar 2014 —
               
            VEDTAGET DENNE AFGØRELSE:
      Artikel 1
      I protokol 30 til EØS-aftalen foretages følgende ændringer:
      
                  1.
               
               
                  I overskriften til artikel 5 ændres »2013« til »2013-2017«.
               
            
                  2.
               
               
                  I artikel 5, stk. 1, tilføjes følgende:
                  », som ændret ved:
                  
                              —
                           
                           
                              
                                 32013 R 1383: Europa-Parlamentets og Rådets forordning (EU) nr. 1383/2013 af 17. december 2013 (EUT L 354 af 28.12.2013, s. 84).«
                           
                        
            
                  3.
               
               
                  I artikel 5, stk. 2, ændres »31. december 2013« til »31. december 2017«.
               
            
                  4.
               
               
                  Artikel 5, stk. 3, affattes således:
                  »EFTA's statistiske kontor og Eurostat udarbejder i fællesskab et særskilt årligt statistisk program for EØS for 2013-2017. EØS' årlige statistiske program bygger på et delprogram af og udfærdiges sideløbende med det årlige arbejdsprogram, der udarbejdes af Kommissionen i overensstemmelse med forordning (EU) nr. 99/2013. EØS' årlige statistiske program godkendes af de kontraherende parter i overensstemmelse med deres egne interne procedurer.«
               
            
                  5.
               
               
                  Artikel 5, stk. 4 affattes således:
                  »EFTA-staterne bidrager finansielt, jf. artikel 82, stk. 1, litra a), i EØS-aftalen og de dertil knyttede finansforordninger, med et beløb svarende til 75 % af beløbet under budgetpost 29 02 05 (det europæiske statistiske program 2013-17) og 29 01 04 05 (politik for statistisk information — udgifter til den administrative forvaltning), som er opført på Den Europæiske Unions budget for 2013, og med et beløb svarende til 75 % af beløbet under budgetpost 29 02 01 (det europæiske statistiske program 2013-17) og 29 01 04 01 (politik for statistisk information — udgifter til den administrative forvaltning), som er opført på Den Europæiske Unions budget for 2014-2017.«
               
            
                  6.
               
               
                  Artikel 2 udgår.
               
            Artikel 2
      Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1 (3).
      Den anvendes fra den 1. januar 2014.
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles,
         
            
               På Det Blandede EØS-Udvalgs vegne
            
            
               Formand
            
         
         
            
               Sekretærer for
            
            
               Det Blandede EØS-Udvalg
            
         
      
      
         (1)  EUT L 39 af 9.2.2013, s. 12.
      
         (2)  EUT L 354 af 28.12.2013, s. 84.
      
         (3)  [Ingen forfatningsmæssige krav angivet.] [Forfatningsmæssige krav angivet.]